נס (ראפרית)

נסיה לוי (נולדה ב-10 בנובמבר 2002), המוכרת גם בשם הבמה המקוצר נס, היא ראפרית וזמרת ישראלית. שירה ביחד עם סטילה , "תיק קטן", היה ללהיט ויראלי והגיע היישר אל המקום הראשון במצעד "היטליסט" השבועי של מאקו.

ביוגרפיה
נסיה לוי נולדה וגדלה במושב שתולים. אמה מורה, אביה דוקטור למדעי החלל ולה ארבעה אחים צעירים. השתחררה מצה"ל בטרם עת, לאחר כשנה.

לאחר מכן, החלה נס לפרסם קטעי ראפ של עצמה ברשת החברתית טיקטוק. אחד הקטעים זכה לתשומת ליבו של המוזיקאי צוקוש (עילי רביב), שהחליט לגייסה להתארח בשירו, "לא בקטע", ביחד עם הדי ג'יי צביקה ברנד, שיצא לאור בפברואר 2023.

באפריל 2023 זכתה נס לפופולריות רבה כאשר פרסמה בפלטפורמת טיקטוק סרטון שלה בו היא מבצעת במכוניתה קטע מתוך סקיצה לשיר "תיק קטן", שיצרה יחד עם הראפר סטילה  מהרכב ההיפ הופ הלם תרבות. הסרטון הפך במהרה לוויראלי וצבר מיליוני צפיות. בעקבות הצלחתו החליטה נס להשלים את השיר ולהוציאו באופן רשמי. השיר יצא לאור ב-30 באפריל, צבר מאות אלפי השמעות בפלטפורמות הדיגיטליות, והגיע היישר למקום הראשון במצעד "היטליסט" של מאקו. השיר אף זכה להשמעות רבות בתחנות הרדיו והגיע למקום השני במצעד השבועי של מדיה פורסט. בעקבות הצלחת השיר סומנה נס כהבטחה מוזיקלית על ידי גופי תקשורת שונים.

דיסקוגרפיה

סינגלים

השתתפות בסינגלים

הערות שוליים

ראפריות ישראליות
ראפרים ישראלים
זמרות ישראליות
זמרים ישראלים
נשות המושב
ישראליות שנולדו ב-2002
ישראלים שנולדו ב-2002